અમદાવાદ: અમદાવાદ શહેરના નવી કાર, બાઇક, રિક્ષા, સ્કૂટર વગેરે નવાં વાહન ખરીદનારા વાહન માલિકોએ હવે હાઇ સિક્યોરિટી નંબર પ્લેટ લગાવવા માટે આરટીઓ નહીં જવું પડે. પરંતુ હવેથી તેમણે જે ડીલર પાસેથી વાહન ખરીદ્યું હશે તે ડીલર જ વાહનને હાઇ સિક્યોરિટી નંબર પ્લેટ લગાવી આપશે. હાલમાં પ્રાથમિક તબક્કે અમદાવાદમાં ર૩ ડીલરને એચએસઆરપી નંબર પ્લેટ લગાવી આપવાની મંજૂરી આપી છે. જો કે હાલમાં ગણાગાંઠ્યા ડીલરો અત્યારે નંબર પ્લેટ લગાવવાની કામગીરી કરી રહ્યા છે પરંતુ વર્ષના અંત સુધીમાં અમદાવાદના તમામ ડીલરોઅે ફરજિયાતપણે અા કામગીરી કરવી પડશે.